

**QR-kode**

Fører til posten i mitCFU

|  |  |  |
| --- | --- | --- |
| De røde sko |  |  |
|  |  |
| Fag: Dansk |  |
| Målgruppe: Gym & HF VUC |  |
|  |  |
|  | **Charlotte Weitze:**  **De røde sko**  **Fra ”Mørkets egne. Fortællinger”**  **Samleren 2005**  **Fortælling/novelle**  **E-bog**    **Faglig relevans/kompetenceområder**  Analyse og fortolkning  21. århundredes kompetencer  **Ideer til virtuel undervisning**  **Mål**  Eleverne lærer litterær analyse - samtidig med de træner det 21. århundredes kompetencer: (<http://info.21skills.dk/>)  **Kollaboration**:  Kunne skrive en analyse og fortolkning sammen  **It og læring**:  Kunne finde relevant information og inspiration på nettet, vurdere kvaliteten og anvende materialet på fornuftig måde. Anvende it-redskaber: mindmap, samskrivningsværktøj som fx Google Docs  **Videnskonstruktion**:  Kunne genren kunsteventyr. Forstå intertekstualitet  **Problemløsning**:  Kunne analysere og fortolke ”De røde sko” af Charlotte Weitze og af H C Andersen.  **Selvevaluering**:  Kunne undgå de typiske fejl i danske stile  **Kompetent kommunikation**:  Kunne give og modtage feedback. Kunne fremlægge gruppesvar  **Målgruppe**  Dansk i 2g eller 3g  **Omfang**  5 lektioner á 60 min – der kan undervises virtuelt  **Forberedelse**  Eleverne læser ”De røde sko” af Charlotte Weitze  **Forløb**  Første lektion  Inddel eleverne i seks grupper. Udpeg en samarbejdsgruppe pr gruppe.  Lad eleverne aktivere deres viden og forforståelse om eventyr: Hvad kendetegner genren eventyr? Lad evt. eleverne uploade på elevfeedback på lectio. Evt. kan de bruge mindmap: <https://ucc.dk/cfu/gymnasium/it-didaktik/it-vaerktoejer/mindmaps>  Kopier nedenstående oversigt over på fx et docs/som fil i Teams el.lign.   1. Eleverne sammenligner deres mindmap med oversigten. Skelnede de mellem folkeeventyr og kunsteventyr? Fik de det hele med? 2. Eleverne skriver, hvad der er af eventyrtræk i ”De røde sko”. Svaret uploades.  |  | | --- | | **Folkeeventyrets genretræk**   1. Mundtlig tradition (mange varianter) 2. Ingen kendt forfatter 3. Beregnet på at blive fortalt 4. Nedskrevet (og måske omformuleret) af indsamlere i 1800-tallet 5. Mundtlige fortælletræk: gentagelser, faste formuleringer, få personer, modsætninger = lette at genfortælle 6. Personerne er typer, flade figurer. De har sjældent navne. 7. Der er to verdener, der ofte er vævet sammen: den virkelige og den magiske. I den magiske verden bor alfer, nøkker, trolde og andre magiske væsner med overnaturlige kræfter 8. Fast formel for indledning - ”Der var engang” 9. Historien foregår uden for historisk tid 10. Stedet er ikke genkendeligt 11. Fast formel for lykkelig slutning - "Og de levede lykkeligt til deres dages ende" 12. Komposition er ofte 3-delt: hjemme-ude-hjem. (Kontraktmodellen) 13. På de nye steder (slot, dybt inde i en skov, osv.) gælder andre regler 14. Hovedpersonen møder hjælpere og modstandere med overnaturlige kræfter 15. Talmagi: 1 helt(-inde), 2 modsætninger (ond-god, rig-fattig), 3-tallet har en magisk kraft over for det onde. 7 dværge eller syvmilestøvler. 16. Eventyr handler ofte om, at hovedpersonen skal finde sin egen identitet. For at blive lykkelig, skal hovedpersonen ofte genintegreres i samfundet, men nu på højere niveau.   **Eventyrtræk i kunsteventyr**   * Skriftligt, trykt, udgivet (Én variant) * Forfatter er kendt * Beregnet på at blive læst - men kan også læses op * Bygger ofte på de mundtlige eventyr (eller anden mundtlig tradition) * Sproget er mere komplekst, replikkerne er varierede * Kan være stedsbestemte, placeret i historisk tid * Personerne kan være sammensatte * Moralen er ofte ret tydelig |   Fordel nedenstående arbejdsspørgsmål blandt grupperne.  Lad grupperne lægge deres noter på et fælles dokument, som hele klassen har adgang til. Brug fx Google Docs: <https://ucc.dk/cfu/gymnasium/it-didaktik/it-vaerktoejer/googledocs>   |  | | --- | | **Arbejdsspørgsmål til ”De røde sko”**   1. Inddel fortællingen – efter hvilke kriterier gør du det? Følger historien den mundtlige fortællings struktur: hjemme-ude-hjem? Kontraktmodellen: <http://filmcentralen.dk/grundskolen/filmsprog/kontraktmodellen>?   Lav en aktantmodel over hovedpersonen: <https://da.wikipedia.org/wiki/Aktantmodellen>   1. Hvordan er sproget? Formelsprog? Talesprog eller skriftsprog? Benyttes der korte eller lange perioder: paratakse (sideordnede sætninger) eller hypotakse (underordnede sætningskonstruktioner)? Forvægt eller bagvægt? Hvilken virkning har dette sprogbrug? 2. Sproglige billeder: Metaforer, symboler, sammenligninger? Ironi, overdrivelser (hyperbler)? Andre retoriske kneb? Virkning? 3. Personkarakteristik af den unge kvinde: Ydre kendetegn (alder, bolig, job, familie, udseende) Indre kendetegn (Følelser, adfærd, selvvurdering, evne til konsekvensvurdering) Relationer (Familie, venner, andres vurdering af hende) 4. Karakteristik af fortælleren: Type? Hvad er temaet? (Selvoptagethed, overmod, griskhed, forfængelighed, ensomhed?) Hvilken holdning har fortælleren til temaet – bliver der taget parti? Fortælleposition? 5. I hvilken periode er og under hvilke samfundsforhold er fortællingen skrevet? Hvad er meningen med, at hovedpersonen ikke kan stoppe med at danse? Slutningen? |   Anden lektion  Eleverne læser og kommenterer hinandens svar på spørgsmålene. Lav et benspænd: Mindst en konstruktiv kommentar fra hver gruppe til hvert arbejdsspørgsmål.  Dernæst læser de H. C. Andersen: De røde sko: <http://visitandersen.dk/de-rode-sko/>  Tredje lektion  Lad eleverne forberede prøveeksamen i Charlotte Weitzes fortælling med perspektivering til H C Andersens historie – eller omvendt. Hver gruppe laver en podcast med en præsentation på 10 minutter.  Eleverne skal komme ind på ”Intertekstualitet”: Give det en ekstra dimension af læsningen af Charlotte Weitze at kende til H C Andersens historie? At kende til eventyr?  Podcasten uploades på fælles platform – sendes til samarbejdsgruppen.  Grupperne lytter og aftaler feed forward. Mindst tre gode råd sendes til anden gruppe/uploades på platform.  Fjerde lektion  Næste opgave går ud på at kunne at finde de gode analyser på nettet. De skal kunne vurdere kvaliteten af dem og kunne bruge dem som inspiration.  Giv dem fx disse tre links og lad dem overveje dette spørgsmål: Hvordan vurderer man, om andres elevbesvarelser kan bruges?  <https://www.studienet.dk/Opgaver/griskhed-litteraer-artikel-309614.aspx>  <https://www.studienet.dk/Opgaver/Analyse-og-fortolkning-af-Charlotte-Wietzes-fortolkning-af-De-R%C3%B8de-Sko-227802.aspx>  <https://www.studienet.dk/Opgaver/litteraer-artikel-roede-sko-charlotte-weitze-291362.aspx>  Lad eleverne skrive om, hvordan man vurderer kvaliteten af andres besvarelser.  Bed nu eleverne forberede at give skribenten af en af de tre stile feed forward.  Eleverne får til opgave at sammen skrive deres egen analyse og fortolkning af Charlotte Weitzes ”De røde sko”. Brug evt Google Docs eller andet samskrivningsværktøj, hvor identiteten af skribenten kan fastslås.  Grupperne kobles, så de også får til opgave at give hinanden respons på det, de skriver. Informér eleverne, at de også bedømmes på deres fed forward.  Femte lektion  Eleverne skriver, og læreren coacher.  Bed dem rette opgaven igennem for fejl og at undgå typiske fejl i danske stile inden aflevering. Det er dette, de bliver vurderet på. | |